**ИЗЈАВА АУТОРА**

|  |  |
| --- | --- |
| Наслов рукописа: |  |
| Аутори: |  |

**Сви аутори потписују овај образац.** Потпис ће сведочити о међусобном разумевању између *Фолклористике* и потписаних аутора у вези с правима и обавезама обе стране у процесу вредновања рукописа и његовог могућег објављивања у *Фолклористици*.

Аутори одобравају да се њихов рукопис преда за објављивање у *Фолклористици*. Они потврђују да њихов рукопис у целини или делимично није објављен нити се разматра за објављивање на дру­гом месту на било ком језику или у било ком облику (укључујући скупове, зборнике, претходна са­општења, књиге и чланке по позиву).

Аутори потврђују да је предати рукопис њихово оригинално дело. Сви коришћени извори ци­тирани су у тексту и поуздано наведени у библиографији.

Потврђујемо да је сваки од аутора учествовао у довољној мери у истраживању представљеном у рукопису да преузима јавну одговорност за његов садржај. Сви аутори су сагласни да се њихов чла­нак објави у *Фолклористици*.

Аутори прихватају одговорност за све аспекте рада и гарантују да су питања везана за тачност или интегритет било ког дела рада на одговарајући начин истражена.

Аутори јамче да су уз рукопис достављене копије дозвола (или сагласности) за репродуковање објављеног материјала, за коришћење илустрација или за изношење података о људима који се могу идентификовати, или дозволе да се именују људи који су допринели раду.

Аутори потврђују да су особе које су допринеле раду интелектуално, али чији се допринос не може оправдано сматрати ауторством, наведене у захвалници (или фусноти), где је описан њихов конкретан допринос. Те особе сагласиле су се да буду именоване.

Аутори потврђују да су податке о финансијској и материјалној помоћи за своје истраживање и рад јасно навели у рукопису.

Одобравамо уредницима да начине мање измене у раду, укључујући корекције које се тичу гра­матике, правописа, интерпункције, као и форматирања, али веће измене неће бити вршене без сагласности аутора.

Ако је рад прихваћен за публиковање у *Фолклористици*, аутори Удружењу фолклориста Србије уступају право на прво објављивање рада или поновно објављивање рада или дела рада у штампа­ном и електронском облику.

Аутори се обавезују да ће, ако рад поново објављују у истом или сличном облику, од Удружења фолклориста Србије, као издавача часописа *Фолклористика*, затражити сагласност за поновљена објављивања. Ако се рукопис касније прештампава или користи у другом научном часопису или не­кој другој публикацији, биће прописно назначено да је први пут објављен у *Фолклористици*.

Изјава постаје неважећа ако редакција одбије рад или га аутори повуку пре објављивања.

Име аутора (штампаним словима)

Потпис аутора

Датум

Молимо одштампајте, попуните и пошаљите уредништву скенирану копију потписаног доку­мента на адресу: **folkloristika.ufs@gmail.com**.